
DR 30.11.2011  

 
39 

Dato' Ibrahim Ali [Pasir Mas]: Jadi akhir sekali tanah pun tidak cukup Tuan 
Yang di-Pertua. Macam mana hendak bangun dan saya nak cadangkan PR1MA juga 
melihat tanah-tanah Baitulmal, tanah-tanah terbiar yang tidak tahu daripada segi 
undang-undangnya termasuk tanah-tanah rizab Melayu yang belum lagi diganti oleh 
kerajaan dan dilihat ini juga sebagai satu projek awam, public utility. Ini bukan sahaja 
projek perumahan semata-mata, kita kena lihat juga ini sebagai satu projek awam 
macam kita bina jambatan, kita bina jalan. Rumah pun sama penting dengan jalan. 
Kalau ada jalan, tidak ada rumah tidak ada guna. Jadi saya cadangkan supaya diberi 
tumpuan dan PR1MA mempercepatkan usaha untuk membuat permohonan tanah 
ataupun pengambilan tanah Tuan Yang di-Pertua. Barulah daripada segi jangka 
panjang peranan PR1MA ini dapat dijaminkan Tuan Yang di-Pertua. Sudah cukupkah? 

Tuan Yang di-Pertua: Ya. Terima kasih. 

Dato' Ibrahim Ali [Pasir Mas]: Terima kasih Tuan Yang di-Pertua. Saya turut 
menyokong. Terima kasih. 

Tuan Yang di-Pertua: Terima kasih Ahli-ahli Yang Berhormat, Mesyuarat 
ditangguhkan sehingga jam 2.30 petang nanti. Terima kasih.  

Mesyuarat ditempohkan pada pukul 1.00 petang.  

Mesyuarat disambung semula pada pukul 2.30 petang. 

[Timbalan Yang di-Pertua (Datuk Ronald Kiandee) mempengerusikan 
Mesyuarat] 

 

Timbalan yang di-Pertua [Datuk Ronald Kiandee]: Ya, Yang Berhormat 
Tenggara. 

 

2.32 ptg.  

 Datuk Halimah binti Mohd. Sadique [Tenggara]: Terima kasih Tuan Yang 
di-Pertua, minta maaflah kepada kawan-kawan lelaki yang lain.  

Tuan Yang di-Pertua, saya ingin mengambil kesempatan ini untuk 
mengucapkan tahniah kepada Yang Amat Berhormat Perdana Menteri kerana dapat 
membentangkan Rang Undang-undang Perumahan Rakyat 1Malaysia 2011 (PR1MA). 
Dengar nama Perumahan Rakyat 1Malaysia sahaja, pihak pembangkang dah 
bergegar, kerana saya tidak tahu kenapa 1Malaysia, brand name 1Malaysia ini 
menggegarkan mereka, membuatkan mereka tidak boleh tidur malam. Kita ucapkan 
tahniah kepada Yang Amat Berhormat Perdana Menteri kerana menyediakan ruang, 
peluang kepada rakyat Malaysia yang ada untuk akhirnya terus memiliki rumah, 
1Keluarga 1Rumah, Perumahan Rakyat 1Malaysia. 

 Usaha kerajaan untuk membina rumah mampu milik di kawasan-kawasan 
bandar besar seperti di Putrajaya, Cyberjaya, Sungai Besi, Seremban Sentral amat 
wajar untuk memberikan peluang untuk warga berpendapatan rendah dan menengah 
sederhana yang tersepit antara kemampuan membeli rumah yang semakin mahal 
harganya pada hari ini. Kawasan sebegini dikenali sebagai kawasan yang terus 
membangun dan memperlihatkan peningkatan kos hidup di kalangan rakyat semakin 
meningkat dan taraf hidup yang umumnya sederhana misalnya, mula meningkat tinggi 
kerana dipengaruhi oleh faktor yang akan juga dinaik taraf kepada bandar raya, 
mungkin insya-Allah pada satu hari nanti. 

 Projek PR1MA yang diumumkan dalam Bajet 2012 baru-baru ini menunjukkan 
dan telah pun mendapat sokongan yang baik daripada rakyat, terutama kumpulan 
sasar yang telah pun tampil ke hadapan dengan permohonan melebihi 7,000 bagi fasa 
pertama pembinaan di Putrajaya. Saya berharap Tuan Yang di-Pertua, projek ini 
mampu menjadi antara projek yang akan dapat memberikan ruang dan peluang kepada 
rakyat untuk akhirnya menjadikan projek ini sebagai agenda besar supaya rakyat bukan 
sahaja di kawasan-kawasan bandar besar, tetapi juga di bandar-bandar kecil seperti 
yang dinyatakan oleh Yang Berhormat Ledang dan Yang Berhormat Pasir Mas. Bukan 
sahaja perancangan itu dibuat di bandar-bandar besar dan perancangan itu juga perlu 
dibuat di bandar-bandar kecil.  



39 Dato' Ibrahim Ali [Pasir Mas]: Jadi akhir sekali tanah pun tidak cukup Tuan Yang di-Pertua. Macam mana hendak bangun dan saya nak cadangkan PR1MA juga melihat tanah-tanah Baitulmal, tanah-tanah terbiar yang tidak tahu daripada segi undang-undangnya termasuk tanah-tanah rizab Melayu yang belum lagi diganti oleh kerajaan dan dilihat ini juga sebagai satu projek awam, public utility. Ini bukan sahaja projek perumahan semata-mata, kita kena lihat juga ini sebagai satu projek awam macam kita bina jambatan, kita bina jalan. Rumah pun sama penting dengan jalan. Kalau ada jalan, tidak ada rumah tidak ada guna. Jadi saya cadangkan supaya diberi tumpuan dan PR1MA mempercepatkan usaha untuk membuat permohonan tanah ataupun pengambilan tanah Tuan Yang di-Pertua. Barulah daripada segi jangka panjang peranan PR1MA ini dapat dijaminkan Tuan Yang di-Pertua. Sudah cukupkah? Tuan Yang di-Pertua: Ya. Terima kasih. Dato' Ibrahim Ali [Pasir Mas]: Terima kasih Tuan Yang di-Pertua. Saya turut menyokong. Terima kasih. Tuan Yang di-Pertua: Terima kasih Ahli-ahli Yang Berhormat, Mesyuarat ditangguhkan sehingga jam 2.30 petang nanti. Terima kasih. Mesyuarat ditempohkan pada pukul 1.00 petang. Mesyuarat disambung semula pada pukul 2.30 petang. [Timbalan Yang di-Pertua (Datuk Ronald Kiandee) mempengerusikan Mesyuarat]. Timbalan yang di-Pertua [Datuk Ronald Kiandee]: Ya, Yang Berhormat Tenggara. 2.32 ptg. Datuk Halimah binti Mohd. Sadique [Tenggara]: Terima kasih Tuan Yang di-Pertua, minta maaflah kepada kawan-kawan lelaki yang lain. Tuan Yang di-Pertua, saya ingin mengambil kesempatan ini untuk mengucapkan tahniah kepada Yang Amat Berhormat Perdana Menteri kerana dapat membentangkan Rang Undang-undang Perumahan Rakyat 1Malaysia 2011 (PR1MA). Dengar nama Perumahan Rakyat 1Malaysia sahaja, pihak pembangkang dah bergegar, kerana saya tidak tahu kenapa 1Malaysia, brand name 1Malaysia ini menggegarkan mereka, membuatkan mereka tidak boleh tidur malam. Kita ucapkan tahniah kepada Yang Amat Berhormat Perdana Menteri kerana menyediakan ruang, peluang kepada rakyat Malaysia yang ada untuk akhirnya terus memiliki rumah, 1Keluarga 1Rumah, Perumahan Rakyat 1Malaysia. Usaha kerajaan untuk membina rumah mampu milik di kawasan-kawasan bandar besar seperti di Putrajaya, Cyberjaya, Sungai Besi, Seremban Sentral amat wajar untuk memberikan peluang untuk warga berpendapatan rendah dan menengah sederhana yang tersepit antara kemampuan membeli rumah yang semakin mahal harganya pada hari ini. Kawasan sebegini dikenali sebagai kawasan yang terus membangun dan memperlihatkan peningkatan kos hidup di kalangan rakyat semakin meningkat dan taraf hidup yang umumnya sederhana misalnya, mula meningkat tinggi kerana dipengaruhi oleh faktor yang akan juga dinaik taraf kepada bandar raya, mungkin insya-Allah pada satu hari nanti. Projek PR1MA yang diumumkan dalam Bajet 2012 baru-baru ini menunjukkan dan telah pun mendapat sokongan yang baik daripada rakyat, terutama kumpulan sasar yang telah pun tampil ke hadapan dengan permohonan melebihi 7,000 bagi fasa pertama pembinaan di Putrajaya. Saya berharap Tuan Yang di-Pertua, projek ini mampu menjadi antara projek yang akan dapat memberikan ruang dan peluang kepada rakyat untuk akhirnya menjadikan projek ini sebagai agenda besar supaya rakyat bukan sahaja di kawasan-kawasan bandar besar, tetapi juga di bandar-bandar kecil seperti yang dinyatakan oleh Yang Berhormat Ledang dan Yang Berhormat Pasir Mas. Bukan sahaja perancangan itu dibuat di bandar-bandar besar dan perancangan itu juga perlu dibuat di bandar-bandar kecil.